Entre els objectius prioritaris de la Direcció General d'Economia Social i Cooperativa i Treball Autònom cal destacar l'impuls, la promoció i el foment per a la creació d'empreses amb la finalitat d'autoocupació a Catalunya, els quals són concurrents amb les polítiques europees d'ocupació.
En aquest context, la Direcció General d'Economia Social i Cooperativa i Treball Autònom, d'acord amb el principi de subsidiarietat, atès que el foment a la creació d'empreses té com a eix fonamental el suport a les estructures locals destinades a aquest fi, i atès que els ens locals són els principals protagonistes de la cohesió i del desenvolupament local, es proposa obrir unes línies de subvenció que contribueixin a reforçar els serveis públics locals de suport a la creació d'empreses i de foment de l'esperit emprenedor.
Així mateix, la Direcció General d'Economia Social i Cooperativa i Treball Autònom també es proposa donar suport a les experiències destinades a respondre a les necessitats de persones emprenedores que requereixin una atenció especialitzada, així com a accions que aportin innovació en l'àmbit de la creació d'empreses i el suport a les persones emprenedores.
El Programa operatiu del Fons Social Europeu 2007-2013 de Catalunya destaca que cal impulsar l'esperit empresarial, afavorir la creació i la consolidació d'empreses, i posar l'èmfasi en sectors emergents generadors d'ocupació.
Vist el cofinançament del Fons Social Europeu a les subvencions dels programes que preveu aquesta Ordre, i vist que se'ls aplica el Reglament (CE) 1081/2006 del Parlament Europeu i del Consell, relatiu al Fons Social Europeu, el Reglament (CE) 1083/2006 del Consell, pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió, el Reglament (CE) núm. 1828/2006 de la Comissió, de 8 de desembre, pel qual es fixen normes de desplegament per al Reglament (CE) núm. 1083/2006 del Consell (DOUE L 371/1, de 27.12.2006); i l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març;
Atesos el capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002), i la Llei 38/2003, de 17 de novembre, general de subvencions;
Atesa la Llei 1/2012, de 22 de febrer, de pressupostos de la Generalitat de Catalunya per al 2012;
Atès l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, amb els informes previs de l'Assessoria Jurídica i de la Intervenció Delegada, a proposta de la Direcció General d'Economia Social i Cooperativa i Treball Autònom, i d'acord amb les atribucions que m'han estat conferides,
Obrir la convocatòria i aprovar les bases reguladores
Aquesta Ordre té per objecte obrir la convocatòria de 2012 per presentar les sol·licituds per a la concessió de subvencions als programes d'àmbit local de foment i assessorament a la creació d'empreses i als projectes singulars i/o experimentals de suport a la creació d'empreses (entitats col·laboradores de la Direcció General d'Economia Social i Cooperativa i Treball Autònom, denominades Inicia: per la creació d'empreses), i aprovar les bases reguladores que han de regir la concessió de les subvencions esmentades, per a les línies següents:
Línia A: programes d'àmbit local de foment i assessorament a la creació d'empreses.
Línia B: projectes singulars i/o experimentals de suport a la creació d'empreses.
En aquesta convocatòria els col·lectius prioritaris als quals s'adrecen els projectes singulars són:
La creació i consolidació de projectes empresarials d'autònoms i empreses d'economia cooperativa.
La creació d'empreses per part de joves fins a 30 anys inclusivament, dones i col·lectius específics.
2.1 En aquesta convocatòria poden ser objecte de subvenció les accions o programes realitzats en el període comprès entre l'1 de gener de 2012 i el 30 de setembre 2012.
2.2 Per poder participar en aquesta convocatòria les entitats hauran de haver estat entitats col·laboradores de la Direcció General d'Economia Social i Cooperativa i Treball Autònom con la denominació Inicia: per la creació d'empreses a la darrera convocatòria corresponent a l'any 2011.
Aplicació pressupostària i import màxim objecte de convocatòria
3.1 L'import màxim per a l'any 2012 dels ajuts destinats a la concessió de subvencions per a la línia A és de 1.317.500,00 euros, amb la possibilitat de ser ampliat, un cop realitzades les modificacions pressupostàries oportunes, a càrrec de la partida IU0802D/.460.0001.00/6610 del pressupost de la Generalitat de Catalunya per al 2012, aprovat mitjançant la Llei 1/2012, de 22 de febrer.
3.2 L'import màxim per a l'any 2012 dels ajuts destinats al tancament de la concessió de subvencions per a la línia B és de 232.500,00 euros, amb la possibilitat de ser ampliat, un cop realitzades les modificacions pressupostàries oportunes, a càrrec de la partida IU0802D/482.0001.11/6611 del pressupost de la Generalitat de Catalunya per al 2012, aprovat mitjançant la Llei 1/2012, de 22 de febrer.
A càrrec d'aquestes partides se satisfaran les subvencions corresponents a sol·licituds per a accions realitzades en el període que estableix l'article 2.1 d'aquesta Ordre.
L'atorgament d'aquests ajuts queda condicionat a les disponibilitats pressupostàries.
3.3 Les accions previstes en aquest article són cofinançades en un 50% pel Fons Social Europeu (FSE), mitjançant el Programa operatiu del Fons Social Europeu de Competitivitat Regional i Ocupació de Catalunya per al període 2007-2013, número CCI 2007ES052PO007.
Termini i forma de presentació de les sol·licituds
4.1 El termini de presentació de sol·licituds és de 15 dies naturals a comptar de l'endemà de la publicació d'aquesta Ordre al DOGC.
4.2 Les sol·licituds i la documentació sol·licitada s'han de presentar als llocs i pels mitjans a què fa referència la base 5 de l'annex d'aquesta Ordre.
4.3 De manera excepcional, a les sol·licituds s'hi ha d'adjuntar, a més de la documentació establerta a la base 5.3 de l'annex d'aquesta Ordre, la documentació que preveuen la base 12.3 i la base 16.1.i) de l'annex.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 8 de l'annex d'aquesta Ordre.
Es deroga l'Ordre TRE/600/2010, de 14 de desembre, modificada per l'Ordre EMO/264/2011, de 27 de desembre, per la qual s'estableixen les bases reguladores per a la concessió de subvencions de suport als programes d'àmbit local de foment i assessorament a la creació d'empreses, als projectes singulars i/o experimentals de suport a la creació d'empreses (entitats col·laboradores de la Direcció General d'Economia Social i Cooperativa i Treball Autònom, denominades Inicia: per la creació d'empreses).
Barcelona, 29 d'octubre de 2012
Aquestes bases tenen per objecte establir les condicions i el procediment que han de regir la concessió de subvencions de suport als programes d'àmbit local de foment i assessorament a la creació d'empreses i als projectes singulars i/o experimentals de suport a la creació d'empreses.
Les entitats beneficiàries de les subvencions que estableixen aquestes bases formaran part de la xarxa Inicia per a la creació d'empreses, sota la tutela de la Direcció General d'Economia Social i Cooperativa i Treball Autònom.
Per dur a terme accions de promoció i suport a la creació d'empreses s'estableixen les línies de subvencions següents:
2.1 Línia A: programes d'àmbit local de foment i assessorament a la creació d'empreses.
Aquesta línia de subvenció té per objecte donar suport a la posada en marxa i/o consolidació de programes locals de foment i assessorament a la creació d'empreses.
S'entendrà que una entitat disposa d'un programa local de foment i assessorament a la creació d'empreses quan aquest ens desenvolupi d'una forma estable, continuada, estructurada i professional, un conjunt d'accions i prestacions destinades a aquesta finalitat.
Es consideraran accions i prestacions bàsiques d'aquest programa les que tinguin les característiques següents:
Tenir com a un dels eixos principals de la programació les accions de sensibilització de la població envers el foment de l'esperit emprenedor.
Disposar de mecanismes d'informació i orientació adreçats a les persones emprenedores.
Desenvolupar programes de formació adreçats a persones emprenedores.
Proporcionar assessorament al procés de creació d'empreses.
Oferir seguiment tècnic als processos de consolidació de les empreses creades.
En les tasques d'assessorament, les entitats beneficiàries han de fomentar que les empreses creades tinguin en compte criteris de responsabilitat social, de productivitat, competitivitat, defensa i protecció del medi ambient i de qualitat en els productes o serveis que ofereixin, així com la igualtat d'oportunitats i la prevenció de riscos laborals.
2.1.1 Podran ser beneficiàries dels ajuts corresponents a la línia A les entitats següents:
Els ajuntaments i ens vinculats o dependents, els consells comarcals, els consorcis locals, les diputacions, els ens de gestió locals, les entitats metropolitanes, les entitats municipals descentralitzades, les mancomunitats i les societats públiques locals de Catalunya.
2.1.2 Les entitats esmentades a l'apartat anterior podran presentar plans de treball agrupats.
2.1.3 No es podran aprovar plans de treball que coincideixin en tot o en part en la seva cobertura territorial.
En aplicació d'aquesta clàusula, es reduirà, dels plans de treball d'entitats de caràcter comarcal i provincial, el nivell d'activitat que ja estigui cobert a nivell local per entitats que compleixin els requisits establerts en aquestes bases.
2.1.4 L'entitat o agrupació d'entitats de la Línia A haurà de donar cobertura territorial mínima a 8.000 habitants, llevat que només es presenti una entitat a nivell comarcal.
2.2 Línia B: projectes singulars i/o experimentals de suport a la creació d'empreses.
Aquesta línia d'ajut té per objecte la promoció i el suport de programes específics per donar resposta a les necessitats de les persones emprenedores no cobertes per les accions de la línia A i/o que facin aportacions experimentals i innovadores pel que fa al tipus d'activitat, metodologia emprada, col·lectius destinataris o implicació amb els agents socials.
Si s'escau, els projectes singulars i/o experimentals de suport a la creació d'empreses, que per la seva naturalesa ho requereixen, poden incloure actuacions recollides a la línia A, sempre que les entitats les justifiquin adequadament.
En les convocatòries que es facin de les subvencions que regulen aquestes bases se n'establiran els col·lectius prioritaris, als quals s'adreçaran els projectes singulars.
S'entén per col·lectius prioritaris els que necessiten un suport específic per a la creació d'empreses.
2.2.1 Podran ser beneficiàries dels ajuts corresponents a la línia B les entitats següents:
a) Les cambres de comerç de Catalunya.
c) Les universitats o entitats que en depenguin.
No podran ser beneficiàries de la línia B les entitats que preveu la base 2.1.1.
Requisits de les entitats sol·licitants
a) En cas d'empreses públiques o privades amb 50 persones treballadores o més, donar ocupació, almenys, a un 2% de persones treballadores amb discapacitat sobre el nombre total de persones treballadores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels discapacitats (BOE núm. 103, de 30.4.1982), el Reial decret 364/2005, de 8 d'abril (BOE núm. 94, de 20.4.2005), i el Decret 246/2000, de 24 de juliol (DOGC núm. 3196, de 2.2.2000).
c) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
d) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
e) No haver estat sancionades per resolució ferma els últims tres anys per la comissió d'infracció greu en matèria d'integració laboral de persones amb discapacitat o molt greu en matèria de relacions laborals, o els últims cinc anys en matèria de prevenció de riscos laborals, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
f) Tenir un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, el Reglament dels serveis de prevenció, aprovat pel Reial decret 39/1997, d'1 de gener, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
g) Complir les obligacions i no incórrer en els supòsits de prohibició que estableixen els articles 90.bis i 92.bis del Text refós de la Llei de finances públiques de Catalunya, aprovat pel Decret legislatiu 3/2002.
h) Complir qualsevol altra obligació legal o reglamentària que pugui afectar-les.
i) En el cas d'entitats sense ànim de lucre, estar legalment constituïdes i inscrites al registre corresponent.
j) Les entitats hauran de disposar, com a mínim, d'un local que tingui un despatx per a l'atenció individual, una sala de reunions i uns serveis annexos necessaris per a l'activitat que sol·licitin dur a terme.
k) Les entitats hauran de tenir, com a mínim, dos assessors/ores especialitzats/ades per a tasques d'assessorament i d'orientació a les persones emprenedores amb una experiència mínima de tres anys.
Excepcionalment, i a proposta motivada del/de la cap del Servei d'Emprenedoria, l'experiència d'un/a d'ells es podrà substituir per l'acreditació d'una formació adequada per fer les tasques d'assessorament a les persones emprenedores.
l) En cas que l'entitat sol·licitant sigui entitat pública, corporació local o entitat depenent o vinculada a una administració local, que doni cobertura a una població de menys de 20.000 habitants, i amb la proposta motivada del/de la, cap del Servei d'Emprenedoria, es podrà admetre que l'entitat tingui un/a assessor/ora especialitzat/ada per a tasques d'assessorament i orientació a les persones emprenedores amb una experiència mínima de tres anys, en comptes dels/de les dos/dues assessors/es que estableix l'apartat anterior.
Les excepcions previstes als apartats k) i l) anteriors hauran de ser sol·licitades motivadament per les entitats.
m) En cas d'empreses amb una plantilla igual o superior a vint-i-cinc persones, complir l'obligació, d'acord amb els agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de gènere i per intervenir-hi en el cas que se'n produeixin als seus centres de treball.
3.2 El compliment d'aquests requisits s'acreditarà mitjançant l'aportació de la documentació que preveu la base 5.3.
4.1 Línia A: la quantitat màxima d'aquesta subvenció serà del 80% del cost de l'activitat que es consideri subvencionable, i fins a un import màxim de subvenció de 100.000,00 euros anuals.
4.2 Línia B: la quantia màxima d'aquesta subvenció pot arribar fins al 80% del cost de l'activitat que es consideri subvencionable, i fins a un import màxim de subvenció de 40.000,00 euros per any.
4.3.1 Seran subvencionables les despeses que de manera indubtable responguin a la naturalesa de l'activitat subvencionada segons el que estableix la base 2 d'aquesta Ordre, i que s'hagi efectivament pagat com a màxim l'últim dia de presentació de sol·licituds de la convocatòria.
4.3.2 Es considerarà despesa feta, a l'efecte del que preveuen aquestes bases, la justificada mitjançant la factura o altres documents de valor probatori equivalent amb validesa en el tràfic juridicomercantil o amb eficàcia administrativa, i la documentació acreditativa del seu pagament.
4.3.3 Seran subvencionables les despeses següents:
a) Remuneracions totals o parcials del personal tècnic que participi en les accions o programes.
El personal tècnic pot ser funcionari o laboral.
b) Contractació de serveis externs per dur a terme activitats relacionades amb el projecte.
c) Publicitat i publicacions, les despeses de realització, d'impressió i de difusió de publicacions, fullets, anuncis, informes i altres materials similars.
d) Direcció i coordinació, quan sigui personal de l'entitat.
e) Equip d'administració, quan sigui personal de l'entitat.
4.3.4 Detall del repartiment de costos de les diferents tipologies de les despeses detallades a la base 4.3.3:
a) En el cas de la línia A, la despesa de personal tècnic, apartat a) de la base 4.3.3, ha de suposar un mínim d'un 70% del cost total aprovat.
Les despeses relacionades en els apartats b) i c) han de suposar un màxim d'un 20%, i la resta de despeses poden significar un màxim d'un 10%.
b) En el cas de la línia B, la despesa de personal tècnic, apartat a) de la base 4.3.3, ha de suposar un mínim d'un 50% del cost total aprovat.
Les despeses relacionades en els apartats b) i c) de la base 4.3.3 han de suposar un màxim d'un 40%, i la resta de despeses poden significar un màxim d'un 10%.
5.1 Les sol·licituds i la documentació requerida han d'anar adreçades al/la director general d'Economia Social i Cooperativa i Treball Autònom i s'han de presentar de manera preferent en el registre telemàtic corresponent de la Generalitat de Catalunya (Extranet de les administracions públiques de Catalunya, eaCat), en els termes establerts per la normativa vigent.
El formulari de sol·licitud estarà a disposició dels sol·licitants a:
Extranet de les administracions públiques de Catalunya, eaCat, a l'adreça http://www.eacat.cat
Pàgina web del Departament d'Empresa i Ocupació http://www.gencat.cat/empresaiocupació/impresos
Pàgina web de l'Oficina de Gestió Empresarial http://www.gencat.cat/oge/index.html
Seu corporativa de l'Oficina Virtual de Tràmits http://www20.gencat.cat/portal/site/OVT
5.2 L'imprès de sol·licitud, degudament formalitzat i signat, juntament amb la documentació necessària que preveu l'apartat 5.3 d'aquesta base, es presentarà, dins el termini que indiqui la convocatòria, preferentment a través de l'eaCat http://www.eacat.cat.
Les entitats sense afany de lucre de la Línia B han de formalitzar les sol·licituds a l'Oficina de Gestió Empresarial (http: www.gencat.cat/oge/index.html).
En qualsevol cas també es poden presentar les sol·licituds d'acord amb els supòsits que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.3 Les sol·licituds han d'anar acompanyades amb la documentació següent:
a) Declaració responsable de la persona jurídica o física sol·licitant conforme l'escriptura de constitució de la societat o adaptació dels seus estatuts i, si s'escau, els poders de la persona representant legal, estan degudament inscrits en el Registre Mercantil o en el registre corresponent.
b) Autorització al Departament d'Empresa i Ocupació perquè consulti les dades del DNI o NIE de la persona que actua en nom i representació de la persona jurídica sol·licitant.
c) Declaració de compliment de la quota de reserva per a la integració social de les persones amb discapacitat, establerta en un 2% per a les empreses amb 50 persones treballadores o més, o declaració conforme s'apliquen les mesures alternatives d'acord amb el que disposen l'article 38 de la Llei 13/1982, de 7 d'abril, d'integració social dels minusvàlids, i el Reial decret 364/2005, de 8 d'abril, i el Decret 246/2000, de 24 de juliol.
d) Declaració expressa conforme no ha estat sancionada per resolució ferma els últims tres anys per la comissió d'infracció greu en matèria d'integració laboral de persones amb discapacitat o molt greu en matèria de relacions laborals, o els últims cinc anys en matèria de prevenció de riscos laborals, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
e) Declaració conforme disposen d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, el Reglament dels serveis de prevenció, aprovat pel Reial decret 39/1997, d'1 de gener, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
f) Declaració conforme el local, la sala, l'obra, l'establiment o el centre de treball compleix els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
g) Declaració expressa conforme no incorre en cap dels supòsits que preveu l'article 13 de la Llei 38/2003, de 17 de novembre, general de subvencions.
h) Declaració responsable d'estar al corrent del pagament de les obligacions amb la Tresoreria General de la Seguretat Social, de les obligacions tributàries amb l'Estat i amb la Generalitat.
i) Full de domiciliació bancària degudament emplenat, d'acord amb el model del Departament d'Economia i Coneixement, disponible a l'adreça d'Internet http://www20.gencat.cat/portal/site/economia.
Aquest document s'haurà d'aportar en el moment d'haver-se notificat la resolució d'atorgament, i només en el cas de canvi de dades o si és el primer cop que se sol·licita un ajut i/o una subvenció al Departament d'Empresa i Ocupació o a la Generalitat de Catalunya
j) Declaració de l'existència d'altres subvencions o ajuts públics i/o privats, nacionals o internacionals, amb indicació del programa al qual s'acullen, de la quantia sol·licitada o rebuda, del percentatge que suposen del cost total del projecte, de si estan en fase de sol·licitud o de concessió, i amb càrrec a quina entitat pública o privada s'ha sol·licitat, amb indicació expressa de les subvencions rebudes els darrers tres anys en concepte de minimis.
En cas que no s'hagin sol·licitat altres subvencions, caldrà adjuntar-hi una declaració responsable en aquest sentit.
k) Currículum del personal assessor/tècnic on constin la formació i l'experiència en creació d'empreses.
El currículum s'haurà de lliurar signat.
l) Per a cada contracte de subministrament, o de prestació de serveis, en el qual la despesa subvencionable superi la quantia de 18.000,00 euros, la persona sol·licitant haurà de presentar, com a mínim, tres ofertes de diferents proveïdors amb caràcter previ a la contractació del compromís per a la prestació del servei, llevat que per les especials característiques de les despeses subvencionables no hi hagi al mercat un nombre suficient d'entitats que el prestin, la qual cosa hauran d'acreditar mitjançant una declaració de la persona representant de l'entitat, tret que la despesa s'hagi fet abans de la sol·licitud de la subvenció.
Per al càlcul d'aquest límit se sumaran tots els contractes en què se n'hagi fraccionat l'objecte per tal d'eludir-ne l'aplicació.
L'elecció entre les ofertes presentades es farà d'acord amb els criteris d'eficiència i economia i, quan l'elecció no recaigui en la proposta econòmica més avantatjosa, s'haurà de justificar expressament en una memòria.
m) En el cas que l'entitat sol·licitant manifesti que dóna cobertura a poblacions no cobertes pels serveis d'Inicia, declaració responsable conforme es té l'acreditació documental de l'alcalde/essa, regidor/ora de promoció econòmica o similar de les esmentades poblacions en què manifesti la seva conformitat respecte de la cobertura dels serveis Inicia per part de l'entitat que sol·licita la subvenció.
Aquesta documentació podrà ser sol·licitada per l'Administració en qualsevol moment de vigència de l'expedient.
n) Declaració sobre qualsevol altre ajut de mínims rebut durant els dos exercicis fiscals anteriors i durant l'actual exercici fiscal.
o) Declaració de complir l'obligació, d'acord amb els agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, d'acord amb la disposició addicional setena de la Llei 5/2008, de 24 d'abril, del dret de les dones a eradicar la violència masclista.
5.4 Les declaracions responsables dels apartats a), c), d), e), f), g), h), j), m), n) i o) s'inclouen dins l'imprès de sol·licitud, juntament amb l'autorització de l'apartat b) per a la consulta de les dades del DNI/NIE.
L'Administració està facultada per fer les comprovacions necessàries per tal de verificar en qualsevol moment la veracitat de les dades declarades.
La signatura de la sol·licitud implica l'autorització al Departament d'Empresa i Ocupació per tal que pugui fer les comprovacions en relació amb el compliment de les obligacions tributàries i de Seguretat Social o de qualsevol altra naturalesa relacionada amb la tramitació de l'expedient.
5.5 En el cas de documents que ja figurin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de l'entitat sol·licitant conforme no hi ha hagut modificacions en la data de presentació de la sol·licitud, i s'hi han de fer constar el lloc, la data i l'òrgan davant el qual es va presentar la documentació.
Aquesta declaració s'adjunta a l'imprès de sol·licitud.
En el cas que s'hagin produït modificacions en la documentació presentada, hagi prescrit el període de vigència o hagin transcorregut més de cinc anys des de la finalització del procediment pel qual es va lliurar, s'haurà de presentar necessàriament la nova documentació.
5.6 Si la sol·licitud no compleix els requisits que estableix aquest article, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
5.7 Límits a la presentació de programes.
5.7.1 En el cas de la línia A, programes d'àmbit local de foment i assessorament a la creació d'empreses, les entitats sol·licitants només podran presentar un programa o projecte per a aquesta línia de subvenció.
5.7.2 En el cas de la línia B, projectes singulars i/o experimentals de suport a la creació d'empreses, una mateixa entitat només podrà presentar un projecte
Criteris objectius de concessió de la subvenció i ponderació
6.1 Respecte a la línia A, per determinar la concessió i l'import de les subvencions es tindran en compte els criteris de concessió següents:
a) Viabilitat tècnica i econòmica de la memòria del pla de treball executat:
a.1) Grau de compliment del catàleg de serveis que està disponible a la web http://www.gencat.cat/empresaiocupacio, i coherència del pressupost.
a.2) Qualitat de la memòria del pla de treball executat.
b) Recursos humans que s'han dedicat al programa (nombre de persones amb experiència i formació dedicades al programa) Puntuació màxima: 10 punts.
c) Impacte social del projecte i persones beneficiàries ateses:
c.3) Persones beneficiaris participants en els diferents programes.
c.4) Interès socioeconòmic en l'àmbit sectorial i territorial on s'ha dut a terme el pla de treball.
c.5) Projectes que agrupin dues entitats locals o més.
Com a entitat que ja ha col·laborat amb la Direcció General d'Economia Social i Cooperativa i Treball Autònom en l'exercici immediatament anterior a la convocatòria.
d.1) Grau de justificació i d'assoliment de l'última justificació presentada del pla de treball.
d.2) Grau de participació en la sensibilització i dinamització d'Inicia (agenda, transferència de coneixement, participació al butlletí i fòrum de l'Extranet).
6.2 Respecte a la línia B, per determinar la concessió i l'import de les subvencions es tindran en compte els criteris de concessió següents:
a) Viabilitat tècnica, econòmica i qualitat de la memòria del pla de treball executat:
a.1) Grau de compliment del projecte i coherència del pressupost amb les dades que s'hi consignen.
a.3) Qualitat de la memòria del pla de treball executat.
Interès socioeconòmic en l'àmbit sectorial i territorial on s'ha dut a terme el projecte.
A la convocatòria s'estableixen els objectius prioritaris als quals s'adreçaran els projectes singulars.
c.1) Justificació del projecte, amb detall dels diversos àmbits d'actuació, els diferents perfils i necessitats.
c.2) Memòria del pla de treball concretat mitjançant la combinació de diferents serveis i activitats que permetin corregir les situacions de discriminació i desavantatge vers la creació d'empreses.
c.3) Aportació d'elements experimentals/innovadors pel que fa al tipus d'activitat, metodologia emprada, transferibilitat:
c.3.a) Presentació de una memòria sobre la metodologia que mostri elements experimentals/innovadors.
c.3.b) Identificació d'elements experimentals/innovadors en referència a l'activitat desenvolupada.
c.3.c) Aportació d'elements que facilitin la transferència de l'experiència a la resta de la xarxa.
c.3.d) Grau d'expertesa per a les activitats presentades de les persones professionals expertes (acreditada mitjançant titulació i/o experiència professional en l'àmbit d'actuació en què es pretén incidir).
d) Experiència prèvia de l'entitat en programes similars.
Com a entitat que ja hagi col·laborat amb la Direcció General d'Economia Social i Cooperativa i Treball Autònom en l'exercici immediatament anterior a la convocatòria.
Grau de justificació i d'assoliment de l'última justificació presentada del pla de treball.
7.1 El procediment de concessió de les subvencions regulades en aquestes bases és el de concurrència competitiva.
7.2 L'òrgan competent per a la instrucció del procediment és el/la cap del Servei d'Emprenedoria, que s'encarrega de la valoració de les sol·licituds presentades basant-se en l'aplicació dels criteris de valoració establerts.
7.3 L'òrgan instructor elaborarà un informe de valoració.
7.4 Les sol·licituds avaluades seran examinades per una Comissió tècnica d'avaluació que n'emetrà informe en el qual es concretarà el resultat de l'avaluació efectuada, i determinarà quin és l'import màxim subvencionable de cada sol·licitud, d'acord amb límits establerts a la base 4.
Cas que la suma de la totalitat dels imports màxims subvencionables superi l'import màxim a concedir, la Comissió tècnica d'avaluació podrà:
Repartir la subvenció entre les entitats sol·licitants tenint en compte la puntuació obtinguda en el procés de valoració, de manera que les sol·licituds amb més puntuació obtinguin subvencions superiors a les que n'han obtingut menys.
Procedir a l'agrupació de sol·licituds en grups en funció de la puntuació obtinguda.
7.5 La Comissió tècnica d'avaluació encarregada d'elaborar l'informe que servirà de base a la corresponent proposta de resolució estarà integrada pels òrgans següents:
El/la cap de Servei d'Emprenedoria, o la persona a qui designi.
El/la director/a dels Serveis Territorials del Departament d'Empresa i Ocupació a Barcelona, o persona a qui designi.
El/la director/a dels Serveis Territorials del Departament d'Empresa i Ocupació a Tarragona, o persona a qui designi.
El/la director/a dels Serveis Territorials del Departament d'Empresa i Ocupació a Lleida, o persona a qui designi.
El/la director/a dels Serveis Territorials del Departament d'Empresa i Ocupació a Girona, o persona a qui designi.
El/la director/a dels Serveis Territorials del Departament d'Empresa i Ocupació a les Terres de l'Ebre, o persona a qui designi.
7.6 L'atorgament d'aquestes subvencions està supeditat a les disponibilitats pressupostàries.
7.7 Vist l'informe de l'òrgan col·legiat previst a l'apartat 7.4 d'aquest article, el/la cap del Servei d'Emprenedoria, com a òrgan instructor de l'expedient, elevarà una proposta de resolució.
8.1 L'òrgan competent per dictar la resolució és el/la director/a general d'Economia Social i Cooperativa i Treball Autònom.
8.2 El termini màxim per emetre la resolució de subvenció i notificar-la serà de dos mesos, comptats a partir de l'endemà de la data de finalització del termini de presentació de sol·licituds.
Si transcorregut el termini de resolució i notificació no s'ha dictat una resolució expressa, la sol·licitud s'entendrà desestimada d'acord amb el que preveu l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya, relatiu al silenci administratiu en els procediments iniciats a sol·licitud d'una persona interessada.
8.3 La resolució d'atorgament ha de ser degudament motivada i ha de contenir, com a mínim, la identificació de l'entitat sol·licitant a la qual es concedeix la subvenció, l'import, el percentatge subvencionat del cost de l'activitat i el seu caràcter de minimis fent referència al Reglament (CE) 1998/2006, de la Comissió, de 15 de desembre, relatiu a l'aplicació dels articles 87 i 88 del Tractat CE als ajuts de minimis, i la data de la seva publicació en el DOUE.
8.4 La resolució es notificarà a les entitats interessades a través de la plataforma Eacat, per als sol·licitants que hagin presentat la sol·licitud per aquesta via.
En la resta de casos, es notificarà per correu certificat o qualsevol altre mitjà que permeti tenir constància de la recepció per part de l'entitat o el seu representant, d'acord amb l'article 59 de la Llei 30/1992.
Així mateix, es podran utilitzar mitjans electrònics quan les entitats interessades així ho hagin sol·licitat o hi hagin consentit expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya.
8.5 La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant del/la secretari/a d'Ocupació i Relacions Laborals en el termini d'un mes comptat a partir de l'endemà de la seva notificació, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Les subvencions que, tot i que compleixin els requisits per poder ser atorgades, no hagin assolit la puntuació mínima o hagin estat denegades per manca de pressupost, no generen cap dret perquè siguin concedides en exercicis futurs.
9.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, quan les subvencions concedides, individualment considerades, siguin d'un import igual o superior a 3.000,00 euros, es donarà publicitat dels atorgaments d'aquestes subvencions mitjançant la publicació al Diari Oficial de la Generalitat de Catalunya i al tauler d'anuncis de la Direcció General d'Economia Social i Cooperativa i Treball Autònom (c.
Sepúlveda, 148-150, 08011 Barcelona), i en el tauler electrònic, amb indicació de la convocatòria, el programa i el crèdit pressupostari al qual s'han imputat, la persona o entitat beneficiària, la quantitat concedida i la finalitat o finalitats de la subvenció.
Si la quantia de les subvencions concedides és inferior a 3.000,00 euros, no escaurà la publicació en el DOGC.
9.2 Sense perjudici del que estableix l'apartat anterior, es donarà publicitat de tots els atorgaments de les subvencions mitjançant la seva exposició a la pàgina web del Departament d'Empresa i Ocupació [URL] 9.3 L'atorgament de la resolució implica acceptar la inclusió en la llista de persones beneficiàries publicada, de conformitat amb l'article 7.2.d) del Reglament (CE) 1828/2006 de la Comissió, de 8 de desembre.
El pagament de la subvenció es durà a terme de la forma següent:
Es farà un primer pagament del 75% de la suma atorgada, amb caràcter de bestreta.
Aquest pagament es tramitarà de forma fraccionada, d'acord amb les condicions que s'estableixin a la resolució de concessió.
Es farà un segon pagament, de la resta de la subvenció, a la presentació de la totalitat de la documentació justificativa, un cop l'òrgan atorgant emeti l'informe en què acrediti la realització de l'activitat i el compliment de la finalitat que determina la concessió de la subvenció.
11.1 Hi ha la possibilitat de revisar les subvencions ja concedides i modificar la resolució de concessió en el cas d'alteració de les condicions o de l'obtenció concurrent d'altres ajuts.
11.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en les normes reguladores, podrà donar lloc a la modificació de la resolució de concessió, en els termes establerts en la normativa reguladora de la subvenció.
12.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions, l'article 98.1 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'Ordre d'1 d'octubre de 1997, sobre tramitació, justificació i control d'ajuts i subvencions.
12.2 Als efectes del cofinançament del Fons Social Europeu, en matèria de documentació justificativa s'aplicarà l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, tenint en compte la modificació introduïda per l'Ordre TIN/788/2009, de 25 de març
12.3 La justificació tindrà la forma de compte justificatiu de la despesa realitzada, que haurà d'incloure la documentació següent:
12.3.1 Memòria tècnica justificativa del pla de treball executat amb indicació de les activitats realitzades i dels resultats obtinguts d'acord amb el model normalitzat que caldrà presentar en suport de paper, degudament signat, o a través d'eaCat, signat digitalment.
Les entitats hauran d'adjuntar a la memòria tècnica la següent documentació, seguint els models del catàleg de serveis:
En cas de les entitats de la Línia A:
Full de seguiment de les persones emprenedores, degudament signat pel tècnic/a i la persona beneficiària.
Llista d'assistència a les accions de formació, degudament signada per les persones beneficiàries.
En cas de les entitats de la línia B:
Full de seguiment del projecte singular i/o experimental de suport a la creació d'empreses, degudament signat pel tècnic/a i la persona beneficiària)
Quant a aquesta última documentació, se n'haurà de presentar l'original o còpia compulsada en suport de paper.
12.3.2 Memòria econòmica justificativa del cost de les activitats realitzades (compte justificatiu), amb:
1) Relació classificada de les despeses de les activitats, amb indicació del creditor/a i del document, el seu import, la data d'emissió, la data de pagament, i números de documents comptables, d'acord amb el model normalitzat, que caldrà presentar en suport de paper degudament signat i en format d'Excel (.xls) a través d'eaCat o, en el cas d'entitats de la línia B, per correu electrònic a l'adreça [EMAIL]
La relació classificada de les despeses aportada es farà en funció de les despeses que preveu la base 4.3.3 i del detall del repartiment de costos de les diferents tipologies de despeses que preveu la base 4.3.4 i s'haurà de vincular a les activitats realitzades, d'acord amb el model normalitzat.
2) Original de les factures o documents de valor probatori equivalents en el tràfic juridicomercantil, o amb eficàcia administrativa, incorporats a la relació a la qual fa referència l'apartat 1), i la documentació acreditativa del seu pagament.
La justificació del pagament es realitzarà mitjançant els comprovants bancaris de transferències que acreditin la sortida material de fons.
En cas de pagaments en efectiu, la sortida material de fons es justificarà mitjançant la presentació de la documentació acreditativa del rebut per part del creditor/a, degudament signat i datat, i en el qual s'identificarà el subjecte deutor que fa el pagament.
En cas de remuneració del personal s'haurà d'aportar: original del contracte o nomenament, original de les nòmines i de la Seguretat Social (TC1 i TC2) a càrrec de l'empresa del personal tècnic que participa en les accions o programes.
La justificació del pagament del personal es realitzarà mitjançant un rebut bancari, que acrediti la sortida material de fons, que pot ser un rebut individual del treballador/a o un rebut conjunt de tota la plantilla; en aquest últim cas, cal presentar el llistat sencer de la remesa efectuada per tal d'identificar els imports i els noms de les nòmines de cada treballador) i l'original dels justificants de pagament de Seguretat Social (rebut bancari o TC1 segellat per l'entitat bancària).
En cas que l'entitat beneficiària contracti la realització d'algun servei complementari dels bàsics per dur a terme activitats relacionades amb el projecte, cal presentar una factura on constin el nom de l'empresa contractada, el programa o acció realitzat i el seu import.
La justificació del pagament per publicitat i publicacions es farà a través de factures de les despeses de realització, impressió i difusió de publicacions, fulletons, anuncis, informes, etc.
En cas de direcció i coordinació i equips d'administració, quan sigui personal de l'entitat, s'hi adjuntaran el contracte, les nòmines i la despesa de la Seguretat Social a càrrec de l'empresa, i un certificat de l'entitat on constin l'activitat realitzada, el temps emprat en aquesta activitat i el prorrateig del seu sou.
En cas de material d'oficina, cal una factura de la despesa per aquest concepte o bé un certificat de l'ens local o de l'entitat on consti la despesa estimada per aquest concepte.
Les nòmines, factures i TC2 originals s'hauran de presentar en paper per tal de segellar-los d'acord amb el que estableix la base 12.4.
En el cas dels justificants de pagament de les despeses (TC1, rebuts bancaris, etc) i els contractes laborals del personal s'admetran còpies compulsades en suport de paper.
3) En cas de despeses de personal, cal adjuntar una resolució expressa de l'autoritat competent en què faci constar que el personal ha estat destinat a l'execució de les accions subvencionades, i indicar-hi si la dedicació ha estat exclusiva o precisar-hi el percentatge de la seva dedicació.
En cas de dedicació parcial, és necessari detallar el nombre d'hores destinades i el percentatge de la seva dedicació, d'acord amb el que s'especifica a continuació:
% de dedicació (el percentatge de dedicació s'extrau del nombre d'hores destinades a les accions subvencionables en relació amb el nombre d'hores segons conveni).
4) Relació detallada d'altres ingressos o subvencions que hagin finançat l'activitat subvencionada, amb indicació de l'import o la procedència.
5) Si s'escau, i d'acord amb l'activitat realitzada, s'haurà d'aportar documentació probatòria de la seva realització efectiva (tríptics, publicacions, material editat, ponències i altres), amb indicació expressa del compliment de les mesures de publicitat que estableix la base 15.2.
Així mateix, d'acord amb el criteri de transferibilitat de la Xarxa Inicia i segons l'activitat realitzada, s'haurà d'aportar el material didàctic en format digital adjunt a la tramesa via EaCat o a través de l'adreça electrònica [EMAIL]
12.4 Les despeses que se certifiquin al Fons Social Europeu hauran de ser despeses efectivament realitzades i pagades per les entitats beneficiàries de les operacions.
Els justificants originals presentats se segellaran i s'hi indicaran el programa operatiu del Fons Social Europeu que el cofinança, el percentatge de cofinançament i si l'import justificat s'hi imputa totalment o parcialment.
En aquest últim supòsit, s'indicarà, a més, la quantia exacta del cost de l'operació que resulti cofinançada.
12.5 L'entitat beneficiària haurà de mantenir una pista d'auditoria suficient, que consistirà a disposar de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció i, de l'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
La documentació tècnica es refereix a tota la documentació relativa a l'acreditació de la realització de l'activitat, i la documentació econòmica es refereix a tota la que dóna suport al compliment de la justificació de despeses.
L'entitat beneficiària haurà de mantenir la documentació justificativa de la realització de totes les actuacions objecte de la convocatòria, així com de les despeses generades i de la aplicació correcta dels fons rebuts, fins un període de 3 anys comptats a partir del tancament del programa operatiu en què està cofinançat, o de 3 anys comptats a partir de l'any en què s'hagi produït el tancament parcial.
Aquesta documentació justificativa s'haurà de mantenir fins al 31 de desembre de 2021.
13.1 Són causes de revocació les que s'esmenten més avall, i es procedirà a la revocació total o parcial de la subvenció i, si escau, al reintegrament de les quantitats percebudes indegudament, amb l'interès de demora que correspongui des del moment del pagament de la subvenció i fins la data en què s'acordi que escau el reintegrament, d'acord amb els articles 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions:
a) L'obtenció de la subvenció falsejant les condicions requerides o ocultant les que l'haurien impedit.
b) L'incompliment total o parcial de l'objectiu, de l'activitat, del projecte o no adoptar el comportament que fonamenta la concessió de la subvenció.
c) L'incompliment de l'obligació de justificació o la justificació insuficient, en els termes que estableix l'article 30 de la Llei 38/2003, de 17 de novembre, general de subvencions.
d) L'incompliment de l'obligació d'adoptar les mesures de difusió de l'apartat 4 de l'article 18 de la Llei 38/2003, de 17 de novembre, general de subvencions.
e) L'incompliment de les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) La resistència, excusa, obstrucció o negativa a les actuacions de comprovació i control financer que preveuen els articles 14 i 15 de la Llei 38/2003, de 17 de novembre, general de subvencions, així com l'incompliment de les obligacions comptables, registrals o de conservació de documents quan en derivi la impossibilitat de verificar la destinació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat procedents de qualsevol administració o ens públics o privats, nacionals, de la Unió Europea o d'organismes internacionals.
g) L'incompliment de les obligacions imposades per l'Administració a les entitats beneficiàries, així com dels compromisos assumits per aquestes amb motiu de la concessió de la subvenció, sempre que afectin la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció.
h) L'incompliment de les obligacions imposades per l'Administració a les entitats beneficiàries, així com dels compromisos assumits per aquestes amb motiu de la concessió de la subvenció, diferents dels anteriors, quan d'això en derivi la impossibilitat de verificar la destinació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
i) L'adopció, en virtut del que estableixen els articles 87 a 89 del Tractat de la Unió Europea, d'una decisió de la qual derivi una necessitat de reintegrament.
j) L'excés obtingut sobre el cost de l'activitat duta a terme quan l'import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme l'entitat beneficiària.
k) Altres supòsits previstos a la normativa reguladora de la subvenció.
l) L'incompliment de les obligacions que estableix l'article 92 bis del Text refós de la Llei de finances públiques de Catalunya, sense perjudici de les responsabilitats de qualsevol tipus en què s'hagi pogut incórrer com a conseqüència de la inexactitud o la falsedat en la declaració.
Si com a conseqüència de qualsevol de les actuacions de comprovació i control, tant del Departament d'Empresa i Ocupació com de la Intervenció General, es constata que s'ha produït alguna de les causes de revocació esmentades anteriorment, s'iniciarà la tramitació del procediment de revocació corresponent, d'acord amb el que estableixen els articles 98 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
13.2 La resolució d'inici de l'expedient de revocació es notificarà a l'entitat interessada per tal que, en el termini de deu dies, formuli les al·legacions que consideri necessàries o proposi els mitjans de prova que consideri oportuns.
13.3 Posteriorment, i immediatament abans que es redacti la proposta de resolució, s'atorgarà a l'entitat interessada el tràmit d'audiència corresponent per tal que, en el termini de deu dies, presenti al·legacions i presenti els documents i les justificacions que cregui convenients.
Es pot prescindir d'aquest tràmit d'audiència quan no figurin en el procediment ni es tinguin en compte en la resolució altres fets, al·legacions i proves que els adduïts per la persona interessada.
13.4 Transcorregut el termini esmentat, l'òrgan que va concedir la subvenció, amb la proposta prèvia de l'òrgan instructor de la subvenció, emetrà la resolució corresponent i reclamarà el reintegrament total o parcial de les quantitats percebudes indegudament, amb els interessos que corresponguin, d'acord amb la normativa aplicable.
En tot cas, l'incompliment de l'obligació de reintegrament pot originar, si escau, l'execució de les garanties prestades.
13.5 D'acord amb l'article 104 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en la redacció que en fa la Llei 12/2004, de 27 de desembre, de mesures financeres, contra la resolució de revocació, que posa fi a la via administrativa, es podrà interposar recurs contenciós administratiu en el termini de dos mesos, a comptar de l'endemà de la recepció de la notificació, sense perjudici que, potestativament, es vulgui interposar recurs de reposició en el termini d'un mes comptat a partir de l'endemà de la seva notificació, davant el director o directora general d'Economia Social i Cooperativa i Treball Autònom.
14.1 Els ajuts atorgats en aquestes bases seran incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Departament d'Empresa i Ocupació i la part finançada amb càrrec a altres fons públics o privats.
14.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme l'entitat beneficiària.
14.3 L'ajut no s'acumularà a cap altre ajut d'estat corresponent a les mateixes despeses subvencionables, si aquesta acumulació dóna lloc a una intensitat d'ajuda superior a l'establerta per a les circumstàncies concretes de cada cas en un reglament d'exempció per categories o en una decisió adoptada per la Comissió Europea.
15.1 L'entitat beneficiària de la subvenció ha de donar la publicitat adequada al caràcter públic del finançament del programa, activitat, inversió o actuació objecte de subvenció i sobre les obligacions de les entitats beneficiàries, d'acord amb el que preveu l'article 31 del Reglament de la Llei general de subvencions, aprovat pel Reial decret 887/2006, de 21 de juliol.
15.2 L'entitat beneficiaria haurà d'adoptar les mesures de publicitat i informació que corresponguin, que hauran d'incloure els elements següents: emblema de la Unió Europea i referència al Fons Social Europeu, "L'FSE inverteix en el teu futur", emblema del Departament d'Empresa i Ocupació i la imatge comuna de la xarxa d'entitats Inicia de la Direcció General d'Economia Social i Cooperativa i Treball Autònom a totes les accions de comunicació i papereria, entre altres.
En aquest sentit, cal incorporar en totes les manifestacions de promoció i difusió de les actuacions que aquestes estan subvencionades pel Departament d'Empresa i Ocupació, així com informar que estan cofinançades pel Fons Social Europeu en els termes que estableix el Reglament (CE) 1828/2006, de la Comissió, de 8 de desembre.
Així mateix, l'entitat beneficiaria de la subvenció ha de comunicar a la Direcció General d'Economia Social i Cooperativa i Treball Autònom, a títol informatiu i prèviament a la seva realització, les accions de presentació i difusió pública dels programes o accions subvencionables.
15.3 L'entitat beneficiària haurà de presentar la documentació d'informació i publicitat per a la supervisió prèvia de la persona tècnica designada per la Direcció General per fer el seguiment.
Així mateix, ha de comunicar a la Direcció General d'Economia Social i Cooperativa i Treball Autònom, a títol informatiu i prèviament a la seva realització, les accions de presentació i difusió pública dels programes o accions subvencionades.
15.4 Les disposicions d'informació i publicitat relacionades amb les intervencions dels fons estructurals es recullen al Reglament (CE) 1828/2006, de 8 de desembre.
El logotip ha de ser visible en plafons publicitaris, plaques commemoratives, cartells, material d'informació i comunicació i activitats informatives (conferències, seminaris, fires, exposicions, etc.).
15.5 L'entitat beneficiària s'assegurarà que les persones destinatàries de les accions han estat informades del fet que les actuacions estan cofinançades pel Fons Social Europeu.
Amb aquest objectiu cal seguir les indicacions següents:
Qualsevol document referent a l'actuació inclourà la informació relativa al cofinançament per part de l'FSE.
Totes les mesures d'informació i publicitat adreçades a les persones destinatàries, a les persones destinatàries potencials i al públic en general inclouran l'anagrama de la Unió Europea i el lema "L'FSE inverteix en el teu futur".
16.1 Són obligacions generals de les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció i acreditar-ho davant el Departament d'Empresa i Ocupació.
b) Justificar davant l'òrgan concedent del Departament d'Empresa i Ocupació el compliment dels requisits i les condicions que determinin la concessió o el gaudiment de la subvenció, mitjançant els justificants de les despeses de l'activitat que ha de cobrir l'import finançat; o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que hagin establert les bases reguladores.
c) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
d) Comunicar al Departament d'Empresa i Ocupació l'obtenció d'altres subvencions, ajuts, ingressos o recursos per a la mateixa finalitat, procedents de qualsevol de les administracions o entitats públiques o privades, nacionals o internacionals, així com qualsevol alteració que afecti els requisits i les condicions tinguts en compte per a la concessió de la subvenció.
Aquesta comunicació es farà tan aviat es conegui i, en tot cas, abans de la justificació de l'aplicació.
e) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a la persona beneficiària en cada cas, així com els estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control i recollir en la seva comptabilitat les despeses imputades a cadascuna de les accions de forma separada o per qualsevol altre mitjà que permeti identificar-les, i disposar d'una pista d'auditoria adequada d'acord amb el que estableixen l'article 60.f) del Reglament (CE) 1083/2006 del Consell, d'11 de juliol, i l'article 15 del Reglament (CE) 1828/2006 de la Comissió, de 8 de desembre, en relació amb la disponibilitat dels documents justificatius.
f) Conservar els documents justificatius originals de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i de control (fins al 2021).
g) Reintegrar els fons percebuts en cas de revocació en els termes que s'indiquin en la corresponent resolució.
h) No subrogar la gestió de qualsevol aspecte de l'activitat subvencionada.
i) En les accions cofinançades per l'FSE, les entitats beneficiàries hauran d'informar dels indicadors de realització i de resultats (persones físiques i persones jurídiques) corresponents.
Els indicadors que són aplicables a les actuacions dutes a terme en el marc d'aquesta Ordre s'identifiquen a l'annex XXIII del Reglament (CE) 1828/2006 de la Comissió, i s'insereixen al final de l'annex d'aquesta Ordre.
j) Complir les obligacions tributàries davant l'Estat i la Generalitat i les obligacions davant la Seguretat Social.
El compliment d'aquestes obligacions es verificarà al llarg de tot el procediment, és a dir, en el moment de presentació de sol·licitud, abans de la resolució d'atorgament i abans de fer qualsevol pagament.
En cas d'incompliment, s'ha d'iniciar el procediment de compensació dels crèdits a percebre per la persona beneficiària fins a satisfer els deutes pendents, tant si són de naturalesa tributària com si no ho són.
k) L'entitat resta obligada a cofinançar un 20% del cost de l'activitat que es consideri subvencionable.
16.2 Les entitats beneficiàries col·laboraran amb la Direcció General d'Economia Social i Cooperativa i Treball Autònom en el desenvolupament del seu pla de treball de la manera següent:
a) Contribuir a la millora del seus serveis mitjançant el coneixement de les activitats del seu territori, la col·laboració i participació amb entitats vinculades a les activitats objecte de la subvenció del seu entorn en aspectes que puguin ser útils per les persones emprenedores o en l'àmbit de la creació d'empreses.
b) Les entitats fomentaran que les empreses creades tinguin en compte criteris de responsabilitat social, productivitat, competitivitat, defensa i protecció del medi ambient i de qualitat en els productes o serveis que ofereixin, així com la igualtat d'oportunitats i la prevenció de riscos laborals.
c) Difondre, en col·laboració amb la Direcció General d'Economia Social i Cooperativa i Treball Autònom, els resultats que s'obtinguin de l'experiència dels plans de treball duts a terme, en especial de les necessitats de les persones emprenedores i de millora dels serveis necessaris, eines i metodologies per garantir la seva repercussió i el seu efecte de transmissió de coneixement.
d) Utilitzar en la seva gestió les eines que els posi a l'abast la Direcció General d'Economia Social i Cooperativa i Treball Autònom.
e) Confidencialitat: tant les entitats beneficiàries com el seu personal tècnic es comprometen formalment a mantenir el secret professional de totes les informacions que els siguin subministrades per les persones usuàries dels programes o projectes subvencionats, amb excepció dels tràmits requerits per la Direcció General d'Economia Social i Cooperativa i Treball Autònom i altres òrgans.
f) Participació activa del personal tècnic de les entitats en les accions de coordinació que estableixi la Direcció General d'Economia Social i Cooperativa i Treball Autònom.
g) Aportar tota la informació requerida per la Direcció General d'Economia Social i Cooperativa i Treball Autònom.
h) Participar i contribuir en els processos de millora pel que fa a l'assignació d'objectius, recursos, el seu desenvolupament i posterior avaluació.
16.3 Les entitats beneficiàries hauran d'informar a les persones beneficiàries sobre el cofinançament per part de la Generalitat de Catalunya i del Fons Social Europeu de la iniciativa, amb la finalitat de garantir la transparència de l'ajut procedent de l'FSE.
Subcontractació de les activitats subvencionades
17.1 Als efectes d'aquestes bases, s'entén que una entitat beneficiària subcontracta quan concerta amb tercers l'execució parcial de l'activitat que constitueix l'objecte de la subvenció.
S'exclou d'aquest concepte la contractació de les despeses que ha de suportar l'entitat beneficiària per a la realització per si mateixa de l'activitat subvencionada.
Els límits a la subcontractació de les activitats subvencionades que estableix l'article 29 de la Llei general de subvencions és el 50% de l'import de l'activitat subvencionada.
17.2 L'execució de les operacions es realitzarà per un tercer seleccionat per l'entitat beneficiària mitjançant l'aplicació de la Llei 30/2007, de 30 d'octubre, de contractes del sector públic.
Quan no sigui aplicable aquesta Llei, la selecció del tercer es realitzarà respectant els principis de publicitat i concurrència.
17.3 El compliment dels principis de publicitat i concurrència en la selecció de contractistes, quan no sigui aplicable la normativa nacional de contractes públics, es garantirà mitjançant la realització de les actuacions següents:
a) Publicant un anunci en qualsevol mitjà de difusió que permeti el coneixement més elevat possible d'empreses interessades en la licitació.
b) Sol·licitant expressament i per escrit, com a mínim, tres ofertes de diferents proveïdors, prèviament a contreure el compromís per a la prestació del servei o el lliurament del bé, excepte que per les especials característiques de les despeses no existeixi al mercat prou nombre d'entitats que el subministrin o prestin.
La selecció entre les ofertes presentades es realitzarà conforme a criteris d'eficiència i d'economia, i s'haurà de justificar expressament en una memòria signada per la persona responsable de la contractació.
17.4 Quan en la selecció del tercer que executa l'operació per compte de l'entitat beneficiària no s'hagi aplicat el que disposen els apartats anteriors, cas de contractació directa, o d'altres tipus de sistemes de gestió de fons públics utilitzats per a la tramitació d'operacions subvencionades pel Fons Social Europeu, la justificació de la despesa de l'entitat beneficiària s'efectuarà mitjançant l'aportació de les factures pagades o dels documents comptables de valor probatori o equivalent, que acreditin l'efectiu pagament de les despeses efectivament satisfetes pels organismes o empreses públiques o privades implicades en l'execució de l'operació.
17.5 Els contractistes quedaran obligats només davant l'entitat beneficiària, la qual assumirà la responsabilitat total de l'execució de l'activitat cofinançada davant el Departament d'Empresa i Ocupació.
17.6 A efectes del que preveu l'apartat anterior, les entitats beneficiàries seran responsables del fet que en l'execució de les operacions cofinançades concertades amb tercers es respectin les condicions establertes.
17.7 Els contractistes estaran subjectes al deure de col·laborar amb les actuacions de control, d'acord amb el que estableix l'article 46 de la Llei 38/2003, de 17 de novembre, general de subvencions.
17.8 Quan l'activitat concertada amb un tercer excedeixi el 20% de l'import de la subvenció i aquest import sigui superior a 60.000,00 euros, la subcontractació estarà sotmesa al compliment dels requisits següents:
a) Que el contracte es formalitzi per escrit.
b) Que la seva subscripció l'autoritzi prèviament el Departament d'Empresa i Ocupació.
17.9 No podrà fraccionar-se un contracte amb l'objecte de disminuir la seva quantia i eludir el compliment dels requisits exigits a l'apartat anterior.
17.10 Als efectes del que preveu el punt precedent, les entitats beneficiàries seran responsables del fet que en l'execució de l'activitat subvencionada concertada amb tercers es respectin els límits establerts en aquestes bases, pel que fa a la naturalesa i la quantia de la despesa subvencionable, i els contractistes estaran subjectes al deure de col·laboració que preveu l'article 46 de la Llei 38/2003, de 17 de novembre, general de subvencions.
17.11 En cap cas l'entitat beneficiària podrà concertar l'execució de les activitats subvencionades amb:
a) Persones o entitats incloses en alguna de les prohibicions de l'article 13 de la Llei 38/2003, de 17 de novembre, general de subvencions.
b) Persones o entitats que hagin percebut altres subvencions per a la realització de l'activitat objecte de contractació.
c) Persones intermediàries o assessores en les quals els pagaments es defineixin com un percentatge de cost total de l'operació, excepte que el pagament estigui justificat amb referència al valor de mercat del treball realitzat o dels serveis prestats.
d) Persones o entitats vinculades amb l'entitat beneficiària, excepte que, d'acord amb l'article 29.7.d) de la Llei 38/2003, de 17 de novembre, general de subvencions, concorrin les circumstàncies següents:
Que la contractació es realitzi d'acord amb les condicions normals de mercat.
Que s'obtingui l'autorització prèvia de la Direcció General d'Economia Social i Cooperativa i Treball Autònom.
e) Entitats sol·licitants d'ajuda o subvenció en la mateixa convocatòria i programa que no hagin obtingut subvenció per no complir els requisits o no assolir la valoració suficient.
Verificació i control de les accions subvencionables
18.1 Les persones i entitats beneficiàries de les subvencions s'han de sotmetre a les actuacions de comprovació que el Departament d'Empresa i Ocupació consideri necessàries i a les de control financer que correspongui, d'acord amb els articles 90 bis i 97 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
18.2 El Departament d'Empresa i Ocupació es reserva la realització de la verificació que estableixen l'article 60.b) del Reglament (CE) 1083/2006 del Consell, i l'article 13.2 del Reglament (CE) 1828/2006, de la Comissió, pel que fa a la comprovació del lliurament dels béns o a la prestació dels serveis objecte de cofinançament per l'FSE, conforme s'ha fet la despesa declarada per l'entitat beneficiària i s'han complert les normes comunitàries i nacionals aplicables segons la matèria.
Aquestes verificacions es podran fer per mostratge.
19.1 Les entitats beneficiàries poden renunciar de forma expressa, totalment o parcialment, a les subvencions atorgades, mitjançant un escrit adreçat a l'òrgan competent per emetre resolució i, a aquest efecte, l'òrgan que la va concedir dictarà la resolució corresponent, i hauran de reingressar la quantitat indegudament percebuda més els interessos de demora corresponents.
19.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de subvenció percebuda indegudament.
A aquest efecte, l'òrgan que la va concedir dictarà la resolució corresponent.
Les causes de nul·litat i anul·labilitat són les que estableix l'article 36 de la Llei 38/2003, de 17 de novembre, general de subvencions, i es procedirà d'acord amb el que estableix l'esmentat article.
Cofinançament amb el Fons Social Europeu
22.1 Les accions previstes en aquestes bases podran ser objecte de cofinançament del Fons Social Europeu.
22.2 El percentatge de cofinançament és del 50%.
Aquesta circumstància s'haurà de fer constar a les resolucions d'atorgament de la subvenció que es dictin en el procediment.
22.3 El programa operatiu de competitivitat regional i ocupació de Catalunya per al període 2007-2013 és el CCI 2007ES052PO007.
Aquets ajuts estan sotmesos a les condicions que estableix el Reglament (CE) 1998/2006 de la Comissió, de 15 de desembre, relatiu a l'aplicació dels articles 87 i 88 del Tractat CE als ajuts de minimis, que fixa l'import màxim en 200.000,00 euros durant qualsevol període de tres exercicis fiscals.
Aquesta circumstància s'haurà de fer constar a les resolucions de subvencions.
Les entitats beneficiàries han de complir la normativa de protecció de dades de caràcter personal, concretament adoptar i implementar les mesures de seguretat previstes per la Llei orgànica 15/1999, de 13 de desembre, desplegada pel Reglament aprovat pel Reial decret 1720/2007, de 21 de desembre.
Concretament, les entitats establiran les mesures organitzatives i tècniques necessàries per garantir la seguretat de les dades a les quals accedeixin com a conseqüència de les actuacions que són objecte d'aquesta Ordre.
En especial, adoptaran les mesures adients per evitar l'alteració, pèrdua, tractament o accés no autoritzats quant a les dades esmentades.
25.1 En tot el que no preveuen expressament aquestes bases, són aplicables els preceptes que conté el capítol 9 de la Llei de finances públiques de Catalunya en tot el que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions, aprovat pel Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya del present exercici i la resta de la normativa aplicable.
25.2 A les accions cofinançades per l'FSE els són aplicables el Reglament (CE) núm. 1081/2006, del Parlament Europeu i del Consell de 5 de juliol de 2006, relatiu al Fons Social Europeu (DOUE L210, de 31/07/2006), parcialment modificat pel Reglament (CE) núm. 396/2009, del Parlament Europeu i del Consell, de 6 de maig de 2009; el Reglament (CE) núm. 1083/2006, d'11 de juliol, del Consell, pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió (DOUE L210, de 31.7.2006), modificat pel Reglament (UE) núm. 539/2010, de 16 de juny (DOUE L 158, de 24.6.2010), pel Reglament (UE) núm. 1310/2011, de 13 de desembre (DOUE L 337, de 20.12.2011), i pel Reglament (UE) núm. 1311/2011, de 13 de desembre (DOUE L 337, de 20.12.2011); el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desplegament per al Reglament (CE) núm. 1083/2006 del Consell (DOUE L 371/1, de 27/12/2006), modificat pel Reglament (CE) núm. 846/2009, d'1 de setembre de 2009 (DOUE L 250, de 23.9.2009), pel Reglament (CE) núm. 832/2010, de 27 de setembre (DOUE L 248, de 24.09.2010), i pel Reglament (CE) núm. 1236/2011, de 29 de novembre de 2011 (DOUE L 317, de 30.11.2011), i l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març.
Indicadors de persones físiques i persones jurídiques (Fons Social Europeu)